14 Յուլիսին Եկեղեցին կը յիշատակէ է Սուրբ Քամիլլօ Տէ Լէլլիսի ծիսական տօնը։ - Vatican News
14 Յուլիսին Եկեղեցին կը յիշատակէ է Սուրբ Քամիլլօ Տէ Լէլլիսի ծիսական տօնը։
14 յուլիսին, Լատինաց մօտ տօնն է Սուրբ Քամիլլօ Տէ Լէլլիսին, հիւանդներու հոգածութեան միաբանութեան հիմնադիրը ու հիւանդներու եւ առողջապահական գործիչներու պաշտպան սուրբը։ Ան ծնած էր Իտալիոյ Պուքիանիքօ գիւղաքաղաքին մէջ՝ 25 մայիս 1550-ին։ Երիտասարդական տարիները անցուցած է որպէս զինուորական զբաղելով կեանքի վայելքներով։ Դարձի գալէն ետք ան իր ամբողջ կանքը կը նուիրէ հիւանդներու խնամքին որոնց մէջ կը տեսնէ Աստուծոյ սիրտը։
Սան Քամիլլոն մահկանացուն կը կնքէ 64 տարեկանին՝ 14 Յուլիս 1614-ին եւ որպէս կտակ կը թողու հետեւեալ խօսքերը «Ես Քամիլլօ Տէ Լէլլիս…սատանային՝ անօրէն փորձիչին, կը թողում բոլոր մեղքերս…մինչ հոգիս կը պարգեւեմ իմ սիրեցեալ Յիսուսին ու անոր Մօր…ամբողջութեամբ՝ հոգւով ու մարմնով կը յանձնուիմ Յիսուս Քրիստոսին, այն վստահութեամբ թէ Ան իր անհուն սիրով ու ողորմութեամբ ինձ կ՛ընդուի ու կը ներէ»։
2016-ի Հոկտեմբերին, Ֆրանչիսկոս Սրբազան Քահանայապետը, Վրաստան կատարած առաքելական այցելութեան ծիրէն ներս, Քամիլեաններու Թիֆլիսի բուժարանին տուած այցելութեան ընթացքին, խօսքը ուղղելով միաբանութեան անդամներուն ըսաւ «Ձեզ կը քաջալերեմ շարունակելու այս յանձնառու ու պտղաբեր ուղեւորութիւն. Աղքատ եւ տկար մարդիկը Քրիստոսի մարմինն են, որոնք կը հարցադրեն բոլոր դաւանանքներու պատկան քրիստոնեաները, զանոնք մղելով գործել անշահախնդիր կերպով՝ հետեւելով Սուրբ Հոգւոյն կոչին»։
Հիւանդանոցին հոգաբարձութիւնը ի սկզբանէ յանձնուած է Քամիլլեան միաբանութեան։ Հիւանդանոցը ունի 100 անկողին ու ծառայութիւն կը մատուցէ աւելի քան 15 հազար բնակչութեան թէեւ այնտեղ կը ժամանեն ու խնամք կը ստանան նաեւ Վրաստանէն ու Հայաստանի տարբեր վայրերէ հիւանդներ։
Հիւանդանոցին կառուցումը տեղի ունեցաւ 1988-ին դեկտեմբեր եօթին Հայաստանը հարուածող ահեղ երկրաշարժէն ետք, որ պատճառեց քար ու գանդ ըրաւ շրջանի գիւղերը ու պատճառեց 25 հազարէ աւելի զոհեր։
Հիւանդանոցին ծախսերուն մեծ մասը կը հոգայ Իտալիոյ Եպիսկոպոսական համահաւաք դասը, տրուած ըլլալով որ այնտեղ մատուցուած խնամակալութիւնը յատկացուած է յատկապէս աղքատներուն ու կը մատակարարուի ձրի կերպով։